Током 2013. године неки медији су објавили вест да ће Шарић играти за репрезентацију Катара. Он је то тада демантовао рекавши да је завршио са играњем за репрезентације. Ипак у октобру 2014. године је објављено да ће Шарић ипак заиграти за селекцију Катара. Са репрезентацијом Катара је заиграо на Светском првенству 2015. године. Селекција Катара је са Шарићем на голу направила историјски успех пласманом у финале Светског првенства. Ипак у финалном мечу су изгубили од репрезентације Француске па су морали да се задовоље сребрном медаљом.